EkBass/fiwiki-20250220-pages-articles huggingface dataset:
Zeki Amdouni

Mohamed Zeki Amdouni (s. 4. joulukuuta 2000 Geneve, Sveitsi) on turkkilais- sveitsiläinen jalkapalloilija, pelipaikaltaan hyökkääjä. Hän on edustaa portugalilaisseura Benficaa lainalla englantilaisesta Burnleystä, johon hän siirtyi vuonna 2023. Hän on pelannut Sveitsin A-maajoukkueessa vuodesta 2022. Amdouni edusti kotimaassaan alemmilla sarjatasoilla Étoile Carougea ja Stade Lausanne Ouchya sekä Sveitsin Superliigassa Lausanne-Sportia kaudella 2021–2022 ja lainasopimuksella Baselia kaudella 2022–2023. Hän pelasi Superliigassa yhteensä 66 ottelua ja teki niissä 24 maalia. Hän oli kaudella 2022–2023 Konferenssiliigan paras maalintekijä tehtyään 11 ottelussa seitsemän maalia, jotka kaikki syntyivät alkulohkon jälkeisissä pudotuspeleissä. Basel karsiutui Konferenssiliigasta välierissä. Amdouni siirtyi heinäkuussa 2023 englantilaisseura Burnleyyn. Hän pelasi kaudella 2023–2024 Valioliigassa 34 ottelua, joissa 27 kertaa avauskokoonpanossa, ja teki niissä viisi maalia: syyskuussa Nottingham Forestia, joulukuun alussa Sheffield Unitedia, joulukuun lopulla Aston Villaa, tammikuussa Luton Townia ja huhtikuussa Manchester Unitedia vastaan. Liigacupin toisella kierroksella elokuussa hän teki maalin Nottingham Forestia vastaan. Hän aloitti kauden 2024–2025 mestaruussarjaan pudonneessa Burnleyssä mutta siirtyi elokuun 2024 lopulla lainalle Portugalin Primeira Ligassa pelaavaan Benficaan. Amdouni pelasi Sveitsin alle 20- ja alle 21-vuotiaiden maajoukkueissa mutta myös yhden ottelun Turkin alle 21-vuotiaiden maajoukkueessa. Hän pelasi Sveitsin A-maajoukkueessa ensimmäisen kerran syyskuussa 2022 Kansojen liigan ottelussa Tšekkiä vastaan. Vuonna 2023 hän pelasi Sveitsin kaikissa kymmenessä EM-karsintaottelussa ja teki niissä kuusi maalia: maaliskuussa yhden Valko-Venäjää ja Israelia vastaan, kesäkuussa yhden Andorraa ja kaksi Romaniaa vastaan sekä lokakuussa yhden Valko-Venäjää vastaan. Hän teki seitsemännen A-maaottelumaalinsa kesäkuussa 2024 ystävyysottelussa Viroa vastaan. EM-kilpailuissa 2024 Amdouni tuli vaihdosta kentälle kolmessa alkulohko-ottelussa ja puolivälierässä Englantia vastaan. Puolivälierän ratkaisseessa rangaistuspotkukilpailussa hän teki maalin joukkueensa neljäntenä laukojana, mutta Englanti meni ottelusta jatkoon. Hän teki kahdeksannen A-maaottelumaalinsa syyskuussa 2024 Kansojen liigan ottelussa Espanjaa vastaan. Syyskuun 10. päivään 2024 mennessä hän on pelannut 21 A-maaottelua, joista yhdeksän ottelua avauskokoonpanossa. == Lähteet == Luokka:Sveitsiläiset jalkapalloilijat Luokka:Vuonna 2000 syntyneet Luokka:Elävät henkilöt
Valentin Mihăilă

Mihai Valentin Mihăilă (s. 2. helmikuuta 2000 Finta) on romanialainen jalkapalloilija, pelipaikaltaan hyökkääjä. Hän on vuodesta 2020 edustanut italialaisseura Parmaa mutta pelasi välillä puoli vuotta lainalla Atalantassa. Hän on pelannut Romanian A-maajoukkueessa vuodesta 2021. Mihăilă pelasi kotimaansa pääsarjassa heinäkuusta 2018 syyskuuhun 2020 Universitatea Craiovan joukkueessa 61 ottelua ja teki niissä kahdeksan maalia. Hän siirtyi italialaisseura Parmaan lokakuussa 2020. Hän pelasi kaudella 2020–2021 Serie A:ssa 16 ottelua ja teki maalin maaliskuussa peräkkäisissä otteluissa Fiorentinaa ja Romaa vastaan sekä huhtikuussa Crotonea vastaan. Seuraavan kauden alkupuoliskolla hän pelasi Parman joukkueessa Serie B:ssä 13 ottelua ja teki niissä kaksi maalia. Tammikuun 2022 lopulla hän siirtyi kauden loppuun kestävälle lainalle pääsarjajoukkue Atalantaan, jossa hän pääsi vain viidessä Serie A -ottelussa ja kahdessa Eurooppa-liigan ottelussa vaihdosta kentälle. Kaudella 2022–2023 hän pelasi Parman joukkueessa Serie B:ssä nousukarsinta mukaan lukien 17 ottelua ja teki niissä kaksi maalia. Kaudella 2023–2024 hän pelasi 32 Serie B -ottelua ja teki niissä kuusi maalia. Mihăilă pelasi Romanian alle 18-, alle 19- ja alle 21-vuotiaiden maajoukkueissa. Hän pelasi Romanian A-maajoukkueessa ensimmäisen kerran maaliskuussa 2021 kolmessa MM- karsintaottelussa. Hän on pelannut huhtikuun 2024 loppuun mennessä 19 A-maaottelua, joissa hän on ollut kuusi kertaa avauskokoonpanossa, ja tehnyt niissä neljä maalia: ensimmäisessä maaottelussaan yhden Pohjois-Makedoniaa vastaan, kesäkuussa 2023 kaksi EM-karsintaottelussa Sveitsiä vastaan ja syyskuussa 2023 yhden EM-karsintaottelussa Kosovoa vastaan. == Lähteet == Luokka:Romanialaiset jalkapalloilijat Luokka:Vuonna 2000 syntyneet Luokka:Elävät henkilöt
Veitshöchheim

Veitshöchheim on kunta Würzburgin piirikunnassa, Unterfrankenissa Saksassa. Se sijaitsee Mainin itärannalla 6 kilometriä Würzburgista luoteeseen. Kunnalla on pinta-alaa 10,76 neliökilometriä ja väkiluku on 9 634 asukasta. Veitshöchheim on tunnettu 1680-luvulla rakennetusta Veitshöchheimin linnasta ja sen rokokootyylisestä puutarhasta. Yhdistyneen kuningaskunnan EU-erosta lähtien kunnan alueella Gadheimin kylässä on sijainnut Euroopan unionin maantieteellinen keskipiste. == Hallinto == Veitshöchheimin kuntaan kuuluu Veitshöchheimin keskustaajama ja siitä parin kilometrin päässä sijaitseva Gadheimin kylä, joka liittyi Veitshöchheimiin 1976 Oberdürrbachin kunnasta. Gadheimissa asui vuonna 2019 noin 80 asukasta. == Historia == Ensimmäisen kerran Veitshöchheim mainittiin virallisissa asiakirjoissa vuonna 1097. Kunnan nimessä on viittaus sen suojeluspyhimykseen, Pyhään Vitukseen (saks. St. Veit). == Kulttuuri == Veitshöchheim on tunnettu karnevaaliperinteiden vaalimisesta. Vuodesta 1967 kunnassa on järjestetty Fastnacht in Franken -niminen karnevaaliajan iltajuhla, jota on lähetetty televisiossa vuodesta 1987 lähtien. Veitshöchheimin keskustassa on myös karnevaalihahmoilla koristeltu Haus der Fränkischen Fastnacht, josta löytyy frankkilaista karnevaaliperinnettä esittelevä museo. Myös Gadheimissa näkyy alueen karnevaaliperinne. Euroopan unionin maantieteellistä keskipistettä kiertää syksyllä 2023 avattu Narr-Erholungsweg-lenkkipolku, jonka varrella on 27 Euroopan unionin jäsenmaahan ja niiden huumoriin liittyvää opastaulua. Noin 5 kilometriä pitkä polku kulkee Gadheimin kylän tuntumassa peltojen ja metsien kautta. Veitshöchheimin kirjasto sijaitsee vuonna 1855 rakennetussa asemarakennuksessa. Vuonna 2021 kirjasto sai Baijerin kulttuuriministeriön ja Baijerin kirjastoliiton myöntämän Baijerin kirjastopalkinnon osoituksena "innovatiivisesta kirjastotoiminnasta". == Ystävyyskaupungit == * Geithain, Saksa * Greve in Chianti, Italia * Pont-l'Évêque, Ranska * Rotava, Tšekki Lähde: == Kuvia == Veitshöchheim - Obere Maingasse.jpg|Veitshöchheimin vanhaa keskustaa Veitshöchheim Schlossgebaeude.jpg|Veitshöchheimin linna Veitshöchheim - Hofgarten - Parnass.jpg|Linnan puutarhaa Gadheim Gemeinde Veitshöchheim Germany.jpg|Euroopan unionin keskipiste Gadheimin kylässä. Veitshöchheim - altes Bahnhofsgebäude - Rückseite.jpg|Veitshöchheimin rautatieasema == Lähteet == Luokka:Unterfranken
Elena Mady

Elena Mady (oik. Elina Virtavuori, s. Turku) on suomalainen lasten- ja nuortenkirjailija, laulaja ja säveltäjä. Hän opiskeli Stanfordin yliopistossa ja on asunut pitkään Yhdysvalloissa. Vuosina 1998 ja 2005 Mady osallistui Suomen euroviisukarsintoihin kappaleilla "Honeymoon" ja "An Actress". == Teokset == Elena Mady on kirjoittanut kaksi nuorille suunnattua fantasiatrilogiaa. Ella Aura # Ella Auran tuomiopäiväkirja. WSOY, 2011. # Ella Aura ja kolmastoista haltia. WSOY, 2012. # Tom ja Morbicuksen kosto. WSOY, 2013. Body Jumper # Vaihdokas. WSOY, 2015. # Varjo. WSOY, 2016. # Varjelija. WSOY, 2018. == Lähteet == Luokka:Suomalaiset lasten- ja nuortenkirjailijat Luokka:Suomalaiset laulajat Luokka:Suomalaiset säveltäjät Luokka:Elävät henkilöt Luokka:Syntymävuosi puuttuu
Andrea Glauser

Andrea Glauser (s. 3. huhtikuuta 1996 Zauggenried, Sveitsi) on sveitsiläinen jääkiekkoilija. Glauser edustaa Sveitsin NLA-liigassa pelaavaa Lausanne HC:ta. Hänellä on sopimus joukkueen kanssa kauden 2024–2025 loppuun saakka. Hänen pelipaikkansa on puolustaja ja hän laukoo oikealta. Glauser on edustanut NLA:ssa myös kasvattajaseuraansa Fribourg-Gotteronia ja SCL Tigersia. Glauser on pelannut 292 NLA:n runkosarjan ottelua. Näissä otteluissa hän on tehnyt 23 maalia ja 66 syöttöä eli yhteensä 89 tehopistettä. Glauser on pelannut 44 NLA:n ylempien pudotuspelien ottelua. Näissä otteluissa hän on tehnyt neljä maalia ja yhdeksän syöttöä eli 13 tehopistettä. Glauser on pelannut kymmenen NLA:n alempien pudotuspelien ottelua. Näissä otteluissa hän on syöttänyt kaksi maalia. Uran tilastot päivitetty 26. toukokuuta 2024. == Lähteet == Luokka:Sveitsiläiset jääkiekkoilijat Luokka:Vuonna 1996 syntyneet Luokka:Elävät henkilöt
Kivesten omatarkkailu

Kivesten omatarkkailua suositellaan säännöllisesti kaikille miehille. Jos tarkkailussa huomataan muutoksia, tulee ottaa yhteyttä lääkäriin. Muutos voi olla merkki kivessyövästä. Tämän oireita ovat kiveksessä tuntuva kyhmy, toisen kiveksen suureneminen, kiveksen kiinteyden muuttuminen tai kipu. Kivesten omatarkkailu ohjataan tekemään seuraavasti: # Käytä molempia käsiä ja tukti molemmat kivekset vuorotellen. # Pidä kives peukalon ja muiden sormien välissä ja pyörittele kives kädessäsi. # Tunnustele mahdolliset kyhmyt tai muutokset kiveksen pinnassa. Kivessyöpä on 15-34 -vuotiailla miehillä yleisin syöpä. Sen ennuste on hyvä. Löydöksenä on surentunut, kivuton ja kiinteä kives. == Katso myös == * Tarkkaile kiveksiäsi, Syöpäjärjestöt (ulkopuolinen linkki) == Lähteet == Luokka:Uroksen sukupuolielimistö
Färkkilän tippa

Färkkilän tippaa käytetään pitkittyneen, yli 72 tuntia kestäneen päänsäryn hoitoon sairaalassa. Se annetaan suonensisäisesti. Se valmistetaan usein 1000 millilitraan 0,9%:n fysiologista keittosuolaliuosta tai glukoosipitoista keittosuolaliuosta, johon lisätään 400-500 mg hydrokortisonia ja 100 mg\- 200 mg indometasiinia. Färkkilän tipan koostumuksessa voi olla sairaalakohtaisia eroja. Infuusio kestää 6-12 tuntia riippuen annettavan indometasiinin määrästä. Infuusio annetaan potilaalle rauhallisessa huoneessa. Hydrokortisonin käytöstä migreenin hoidossa ei ole vielä tarpeeksi tutkimusnäyttöä, mutta sen tarkoitus on estää päänsäryn uusiutuminen kotiutumisen jälkeen. == Lähteet == Luokka:Kipulääkkeet
50 kilometrin maastohiihto

50 kilometrin maastohiihto on yksi kilpahiihdon lajeista. 50 kilometriä on ainoa hiihtomatka, jolla on kilpailtu kaikissa talviolympialaisissa. Laji oli pitkään lähinnä vain miehille, mutta viime vuosina se on ollut naisillekin virallisena lajina maailmancupissa. Karjalaisessa, MTV Uutisissa ja Aamulehdessä 50 kilometriä on kutsuttu hiihdon kuninkuusmatkaksi. == Lähteet == Luokka:Maastohiihto
La Jamais Contente

La Jamais Contente (suom. ’ei koskaan tyytyväinen’) oli maailman ensimmäinen auto, joka saavutti sadan kilometrin tuntinopeuden. La Jamais Contente oli belgialainen sähköauto, joka oli suunniteltu mahdollisimman aerodynaamiseksi. Auton rakensi ja ajoi belgialainen Camille Jenatzy (lempinimi punainen paholainen). Ennätys saavutettiin 29. huhtikuuta – 1. toukokuuta 1899 välillä Achéresissa lähellä Pariisia. Autossa oli Michelinin renkaat ja kaksi 25 kilowatin moottoria, jotka pyörittivät takarenkaita. Autolla oli 86 hevosvoimaa ja noin 106 km/h:n maksiminopeus. Auto rikkoi edellisen höyryautolla saavutetun ennätyksen, joka oli noin 93 kilometriä tunnissa. La Jamais Contenten ennätyksen rikkoi toinen sähköauto kolme vuotta myöhemmin. Autoa säilytetään nykyään Compiègnen automuseossa. == Kuljettaja == Camille Jenatzy (1868–1913) oli belgialainen insinööri ja autosuunnittelija. Jenatzy oli rikkaan belgialaisen kumivalmistajan poika. Hän oli yksi ensimmäisistä niin kutsutuista autointoilijoista ja toimi la Jamais Contenten rakentajana sekä kuljettajana. Hänet tunnettiin lempinimellä punainen paholainen punaisen partansa vuoksi. 30-vuotiaana Jenatzy osallistui paikalliseen autokilpailuun visiona saada mainostusta sähköautoille, joita hän suunnitteli Pariisin taksipalveluja varten ja voittikin kyseisen kilpailun. Jenatzyn ennätyksen päihitti vain kolme viikkoa myöhemmin ranskalainen Jeantaud-kuski Gaston de Chasseloup-Laubat, ja he alkoivat kilpailla huippunopeudesta keskenään. Syvällä ryhdillä Jenatzy voitti ja saavutti 106 kilometrin tuntinopeuden, joka toimi virstanpylväänä tulevaa autotekniikkaa varten. Jenatzy kuoli 14 vuotta myöhemmin metsästäessä. == Lähteet == == Aiheesta muualla == Luokka:Nopeusennätysajoneuvot Luokka:Sähköautot Luokka:1800-luvun autot
Sieniliemi

Sieniliemi on sieniä pääosaltaan sisältävä keitinliemi, jota käytetään keittoihin ja kastikkeisiin. Sitä käytetään usein ravintoloissa. Yksinkertaisessa sieniliemessä on sienten ja veden lisäksi mausteena laakerinlehtiä tai timjamia. Muita liemessä olevia aineksia voivat olla sipuli, varsiselleri tai juurekset. Sienilientä myydään valmiina pakkauksissa, joissa on veden ja sienten lisäksi kasviksia, suolaa ja muita masteita. == Lähteet == Luokka:Ruoka-ainekset
Anton William Rosenberg

Anton William Rosenberg (22. elokuuta 1889 Sottunga – 18. elokuuta 1985 Porvoo) oli suomalainen päätoimittaja ja uskonnollinen vaikuttaja. ==Henkilöhistoria== Rosenbergin vanhemmat olivat maanviljelijät Nikolaj ja Wilhelmina Rosenberg ja puoliso vuodesta 1917 Annie Karin Alice Walli. Rosenberg kävi vapaakirkollisen saarnaajakoulu Johanneslunds Missionsskolanin Tukholmassa ja oli Suomessa vapaakirkollinen saarnaaja 1914–1933 Tammisaaressa, Tampereella, Uudessakaarlepyyssä, Vaasassa ja Helsingin Andreas-seurakunnassa. Helluntailaisen Filadelfia-seurakunnan saarnaaja ja johtaja hän oli vuodesta 1933 ja samasta vuodesta Korsets Budskap -lehden päätoimittaja. Rosenberg, joka julkaisi useita hartauskirjoja, toimi myös monien raamattukoulujen ja hengellisten tapahtumien luennoitsijana. (ei-vapaa) ==Julkaisuja== * Konsekvensfri kristendom, 1934 * Då väckelsen kom, 1939 * Vägen till frälsning, 1945 * Morgongryning och aftonljus, 1967 (Rudolf Rosenbergin kanssa) == Lähteet == ==Aiheesta muualla== * Luokka:Suomalaiset päätoimittajat Luokka:Suomalaiset uskonnolliset vaikuttajat LUokka:Suomalaiset kristilliset kirjailijat Luokka:Vuonna 1889 syntyneet Luokka:Vuonna 1985 kuolleet
Kalaliemi

pienoiskuva|Kalan päälle kaadetaan kalalientä. Kalaliemi on kalasta tai kala- aineksista pääasiallisesti koostuva keitinliemi, jota käytetään keittoihin, kastikkeisiin, pataruokiin ja muhennoksiin. Tälläiseen liemeen voidaan käyttää myös kalanperkeitä. Tyypillisiä liemeen käytettyjä kaloja ovat lohi, kirjolohi, hauki, kuha ja siika. Kalaliemeen sopivia aineksia ovat sipuli ja muut kasvikset sekä sienet. Kala-ainesten sopiva määrä liemessä on puoli kiloa vesilitraa kohti. Kalaliemeen sopivia mausteita ovat pippuri, sitruuna, laakerinlehti, fenkoli, persilja, tilli, timjami ja valkosipuli. Pakastettu kalaliemi sopii hyvin keittojen ja kastikkeiden pohjaksi. Kalalientä käytetään myös kalaa kypsennettäessä hauduttamalla. Kalaliemeen käytettäväksi on saatavana kalaliemikuutioita. == Lähteet == Luokka:Ruoka-ainekset
Fox (koodisana)

Fox on radiokoodisana, jota Naton ja joidenkin muiden toimijoiden lentäjät käyttävät, kun ilmoitetaan simuloitu tai todellinen ilmataisteluohjuksen laukaisu tai muun taistelutoimen suorittaminen. Fox on lyhenne sanasta Foxtrot, jota käytetään Naton radioaakkosissa lausuttuna kirjaimesta F. F-kirjaimen käyttö tässä tilanteessa tulee englannin kielen sanasta Fire, . Koodia käytetään ilmoittamaan omille joukoille ilmataisteluohjuksen laukaisemisesta. Foxia saatetaan käyttää myös muissa tilanteissa, esimerkiksi kun taisteluhelikopteri ampuu ilmasta-maahan -ohjuksen. == Numeroidut koodit == Fox-sanan jälkeen ilmoitettu numero kertoo ilmataisteluohjuksen maalinhakumenetelmän: * Fox one (1): puoliaktiivisen tutkahakuisen ilmataisteluohjuksen laukaisu (esim. AIM-7 Sparrow) * Fox two (2): lämpöhakuisen ilmataisteluohjuksen laukaisu (esim. AIM-9 Sidewinder) * Fox three (3): aktiivisen tutkahakuisen ilmataisteluohjuksen laukaisu (esim. AIM-120 AMRAAM) == Lähteet == Luokka:Englanninkieliset sanat ja sanonnat Luokka:Ilmasodankäynti Luokka:Nato
Jindřich Staněk

Jindřich Staněk (s. 27. elokuuta 1996 Strakonice) on tšekkiläinen jalkapalloilija, pelipaikaltaan maalivahti. Hän edustaa Tšekin liigassa Slavia Prahaa. Hän pelasi Tšekin A-maajoukkueessa ensimmäisen kerran vuonna 2021. Staněk pelasi kotimaassaan Sparta Prahan junioreissa vuosina 2006–2014 ja siirtyi sitten Englantiin Evertoniin, jonka edustusjoukkueessa hän ei päässyt pelaamaan. Hän palasi Tšekkiin vuonna 2016 ja pelasi Třebíčin, Dynamo České Budějovicen ja Viktoria Plzeňin joukkueissa ennen kuin siirtyi tammikuussa 2024 Slavia Prahaan. Hän voitti Tšekin liigan mestaruuden Viktoria Plzeňin joukkueessa vuonna 2022. Hän on pelannut kauden 2023–2024 loppuun mennessä 120 pääsarjaottelua. Staněk pelasi Tšekin nuorisomaajoukkueissa alle 16-vuotiaista alle 21-vuotiaisiin. Hän pelasi Tšekin A-maajoukkueessa ensimmäisen kerran syyskuussa 2021 MM-karsintaottelussa Belgiaa vastaan. EM-kilpailuissa 2024 hän oli maajoukkueen ykkösmaalivahti ja pelasi kaikki kolme ottelua mutta joutui kolmannessa tulemaan vaihtoon 55. peliminuutilla loukkaantumisen vuoksi. Hän on pelannut vuoden 2024 loppuun mennessä 13 A-maaottelua. == Lähteet == Luokka:Tšekkiläiset jalkapallomaalivahdit Luokka:Vuonna 1996 syntyneet Luokka:Elävät henkilöt
Association sportive Cail Denain Voltaire Porte du Hainaut

Association sportive Cail Denain Voltaire Porte du Hainaut on ranskalainen koripalloseura Denainin kaupungista. Seura tunnetaan myös nimellä AS Denain- Voltaire. Se syntyi vuonna 1947, jolloin paikallisen Voltairen koulun koripallosta innostunut opettaja pystytti korit koulun pihaan. Seura voitti Ranskan Cupin mestaruuden vuonna 1960 ja Ranskan liigan mestaruuden vuonna 1965. Joukkue koostui tuolloin pitkälti Voltairen koulun käyneistä pelaajista. AS Denain-Voltaire putosi vuonna 1978 päättyneen kauden jälkeen alemmalle tasolle, eikä sen jälkeen pelannut korkeimmalla tasolla. Seura voitti vielä toistamiseen Ranskan Cupin vuonna 1985, mutta tuolloin (1982–1995) cup pelattiin amatööriturnauksena, johon korkeimmalla tasolla pelaavat joukkueet eivät osallistuneet. Nykyään seura pelaa toiseksi korkeimmalla sarjatasolla. == Saavutukset == * Ranskan mestaruus: 1965 * Ranskan cupin mestaruus: 1960, 1985 (amatööriturnaus) * LNB Pro B mestaruus: 1960, 1964 * Leaders Cup de basket-ball Pro B mestaruus 2018 == Seurassa pelanneita == * Hervé Dubuisson * Isaïa Cordinier * Jeb Ivey ==Lähteet== ==Aiheesta muualla== Luokka:Ranskalaiset koripalloseurat Luokka:Vuonna 1947 perustetut urheiluseurat Luokka:Denain
Bellet

Bellet on alunperin ranskalainen sukunimi. Sukunimi kuuluu muun muassa seuraaville henkilöille: *Corinne Rey-Bellet (1972–2006), sveitsiläinen alppihiihtäjä *François Bellet (1750–1827), kanadalainen kapteeni, kauppias ja poliitikko *Jean-Pierre Bellet (s. 1932), ranskalainen soutaja *Maurizio Bellet (s. 1952), italialainen kilpapyöräilijä *Pierre-Paul Pecquet du Bellet (1816–1884), yhdysvaltalainen asianajaja, kirjailija ja diplomaatti. == Katso myös == *Bellett *Belet
Bellett

Bellett on englantilainen sukunimi. Sukunimi kuuluu muun muassa seuraaville henkilöille: *John Gifford Bellett (1795–1864), irlantilainen kirjailija ja teologi *Wally Bellett (s. 1933), englantilainen jalkapalloilija *James Bellett Richey (1834–1902), brittiläinen poliitikko. == Katso myös == *Bellet *Belet
Belet

Belet on sukunimi ja se kuuluu muun muassa seuraaville henkilöille: *Édouard Belet (1893–1988), sveitsiläinen painija *Ivo Belet (s. 1959), belgialainen poliitikko *Michael Belet, englantilainen tuomari 1100-luvun lopulla. *Michael Belet, englantilainen tuomari 1200-luvun alussa. *Robert A. Belet (1914–1942), yhdysvaltalainen sotilas *Tayfun Belet, turkkilainen elokuvaohjaaja, käsikirjoittaja, tuottaja ja elokuva toimittaja. == Katso myös == *Bellett *Bellet
Mark Flekken

Mark Flekken (s. 13. kesäkuuta 1993 Bocholtz) on alankomaalainen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Brentfordia. Hän pelasi Saksassa vuosina 2009–2023. Hän pelasi Alankomaiden A-maajoukkueessa ensimmäisen kerran vuonna 2022. Flekken siirtyi vuonna 2009 Roda JC Kerkraden junioreista saksalaiseen Alemannia Aacheniin, jonka 3. Ligassa pelanneeseen edustusjoukkueeseen hän nousi tammikuussa 2013. Hän edusti Greuther Fürthiä kausina 2013–2016, Duisburgia kausina 2016–2018 ja Freiburgia kausina 2018–2023. Hän pelasi 2. Bundesliigassa kolme ottelua Greuther Fürthissä ja 31 ottelua Duisburgissa. Pääsarja Bundesliigaan hän pääsi siirryttyään Freiburgiin, ja hän pelasi viiden kauden aikana 80 bundesliigaottelua. Kahdella viimeisellä Duisburg- kaudellaan hän oli joukkueen ykkösmaalivahti. Kaudella 2022–2023 hän pelasi seitsemän Eurooppa-liigan ottelua. Flekken siirtyi kesällä 2023 englantilaisseura Brentfordiin, jossa hän pelasi kauden 2023–2024 aikana 37 valioliigaottelua. Flekken pelasi Alankomaiden maajoukkueessa ensimmäisen kerran maalikuussa 2022 ystävyysotteluissa Tanskaa ja Saksaa vastaan. Hän oli EM-kilpailuissa 2024 Alankomaiden joukkueen varamaalivahti. Hän on pelannut lokakuun 2024 puoliväliin mennessä seitsemän A-maaottelua, joista kaksi on kuulunut Kansojen liigaan ja kaksi EM-karsintaan. == Lähteet == Luokka:Alankomaalaiset jalkapallomaalivahdit Luokka:Vuonna 1993 syntyneet Luokka:Elävät henkilöt
Syyrian presidentti

Syyrian presidentti on Syyrian valtionpäämies. Presidentti valitaan suoralla kansanäänestyksellä seitsemän vuoden toimikaudelle (sama presidentti voidaan valita toiselle toimikaudelle). Presidentinvaalit pidettiin viimeksi 26. toukokuuta 2021. Presidentti nimittää varapresidentin, pääministerin ja varapääministerin. Vuonna 2012 vahvistetun perustuslain mukaan presidentin on oltava muslimi, vähintään 40-vuotias, vähintään toisen sukupolven syntyperäinen Syyrian kansalainen joka on asunut viimeiset 10 vuotta yhtäjaksoisesti Syyriassa. Hän ei saa olla rikoksesta tuomittu eikä naimisissa ulkomaalaisen kanssa. Vuoden 2021 vaaleissa Baath-puoluetta edustava Bašar al- Assad sai 95,2 prosenttia äänistä ja valittiin presidentiksi, Mahmoud Ahmad Marei (Demokraattinen arabiliitto) sai 3,3 prosenttia, muut ehdokkaat yhteensä 1,5 prosenttia äänistä. Assad syrjäytettiin 8. joulukuuta 2024. == Luettelot presidenteistä == Syyrian valtio alkoi muotoutua vuonna 1932, kun perustettiin Syyrian tasavallan parlamentaarinen järjestelmä. Presidentti Shukri al-Quwatli julisti Syyrian itsenäiseksi 17. huhtikuuta 1946. === Ensimmäinen ja toinen Syyrian tasavalta === # Kuva Nimi Kausi Lisätietoja 1 Muhammad Ali Bey al-Abid 1932–1936 2 Hašim al-Atassi 1936–1939 3 Bahij al-Khatib 1939–1941 4 Taj al-Din al-Hasani 1941–1943 5 Ata Bey al-Ayyubi 1943 6 Shukri al-Quwatli 1943–1949 - itsenäisen Syyrian ensimmäinen presidentti 7 Husni al-Za'im 1949 8 Hašim al- Atassi 1949–1951 9 Fawzi Selu 1951–1953 (sotilas) 10 Adib al-Shishakli 1953–1954 11 Hašim al-Atassi 1954–1955 12 Shukri al-Quwatli 1955–1958 Vuosina 1958–1961 Syyria oli osa Yhdistynyttä arabitasavaltaa, jota johti Gamal Abdel Nasser. === Syyrian arabitasavalta (vuodesta 1961) === # Kuva Nimi Kausi Puolue 1 Nazim al-Qudsi (1906–1998) 14. joulukuuta 1961 – 8. maaliskuuta 1963 Syyrian Kansanpuolue Virka vapaana 8. maaliskuuta 1963 – 9. maaliskuuta 1963 2 Lu'ay al-Atassi (1926–2003) 9. maaliskuuta 1963 – 27. heinäkuuta 1963 Sitoutumaton 3 Amin al-Hafiz (1921–2009) 27. heinäkuuta 1963 – 23. helmikuuta 1966 Baath Virka vapaana 23. helmikuuta 1963 – 25. helmikuuta 1963 4 Nureddin al-Atassi (1929–1992) 25. helmikuuta 1966 – 18. marraskuuta 1970 Baath 5 Hafiz al-Assad (1930–2000) 12. maaliskuuta 1971 – 10. kesäkuuta 2000 Baath 6 Bašar al-Assad (s. 1965) 17. heinäkuuta 2000– 8. joulukuuta 2024 Baath Virka vapaana 8. joulukuuta 2024 – 29. tammikuuta 2025 7 Ahmed al-Šaraa (s. 1982) 29. tammikuuta 2025 – Sitoutumaton == Lähteet == * Luokka:Luettelot presidenteistä
Apenniiniensorva

Apenniiniensorva (Scardinius scardafa) on särkiin kuuluva kalalaji. Lajia tavataan uhanalaisena Italiassa. == Koko ja ulkonäkö == Apenniiniensorva voi kasvaa suurimmillaan noin 35 cm pitkäksi. Se on väriltään harmaa ja evät ovat tummanharmaat. Laji eroaa muista sorvalajeista esimerkiksi eväruotojen ja kylkiviivan suomujen lukumäärän perusteella. == Levinneisyys ja elintavat == Apenniiniensorvaa tavataan vain Scanojärvestä, jonne se siirtoistutettiin 1900-luvun alussa. Kalan levinneisyysalue on ollut laajempi ulottuen Magrajoen valuma-alueelta Gariglianojoen valuma-alueelle. Apenniiniensorva on hävinnyt muun muassa Fucino-, Massaciuccoli- ja Trasirnenojärvistä ja Tiberjoesta. Laji viettää aikaa tiheän vesikasvillisuuden joukossa. Kutuaika on maaliskuulta kesäkuulle. Apenniiniensorva luokitellaan äärimmäisen uhanalaiseksi. Kantaa uhkaavat vieraslajit kuten sorva ja padaniansalakka. == Aiheesta muualla == * ==Lähteet== Luokka:Särjet (alaheimo) Luokka:Uhanalaiset kalat
Jääkiekon maailmanmestaruuskilpailut 2028

Jääkiekon maailmanmestaruuskilpailut 2028 järjestetään Ranskassa 12.–28. toukokuuta 2028. Kisakaupunkeina toimivat maan pääkaupunki Pariisi sekä Lyon. Ranska on järjestänyt kisat kolmesti: 1951, 1968 talviolympialaisten yhteydessä ja viimeisimmän kerran 2017 yhdessä Saksan kanssa. Kansainvälisen jääkiekkoliiton IIHF:n kongressi päätti Ranskan kisaisännyydestä Tšekin 2024 kisojen yhteydessä Prahassa. == Otteluareenat == Pariisi Lyon Accor Arena LDLC Arena Kapasiteetti: 15 000 Kapasiteetti: 12 523 ==Lähteet== 2028 Luokka:Vuoden 2028 urheilu Maailmanmestaruuskilpailut 2028 Luokka:Pariisin urheilutapahtumat Luokka:Lyonin urheilu
Rapuliemi

Rapuliemi on keitinliemi, johon on saatu makua rapujen lihasta tai niiden kuorista. Rapuliemeen voidaan käyttää juureksia, sipulia ja valkoviiniä. Kun liemi tehdään rapujen kuorista, vettä lisätään niin, että kuoret peittyvät. Rapuliemeen sopivat kasvikset, kuten porkkana ja lehtiselleri. Jos liemi käytetään tuoreeltaan, sitä keitetään noin tunnin ajan. Jos liemi pakastetaan, sitä keitetään pidempään. Rapuliemi säilyy pakastimessa kaksi kuukautta. Rapuliemestä tehtyihin keittoihin ja kastikkeisiin saadaan väriä laittamalla liemeen esimerkiksi tomaattipyreetä, tomaattimurskaa tai kermaa. Rapulientä voidaan käyttää myös kalakeittoon. == Lähteet == Luokka:Ruoka-ainekset
Jääkiekon I-divisioona 1979–1980

Kaudella 1979–1980 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa. == Sarjataulukko == Kaksi parasta SM-liigakarsintaan, kaksi heikointa I-divisioonakarsintaan. === Liigakarsinta === SaiPa nousi SM-liigaan ja KooVee putosi I-divisioonaan. === I-divisioonakarsinta === Kiekko-67 ja Valtit olivat karsintasarjan jälkeen tasapisteissä, joten seuraavan vuoden I-divisioonakauden osallistuja ratkaistiin uusintaottelulla. Valtit voitti ottelun 9–2. JoKP ja Valtit nousivat I-divisioonaan ja Kiekko-67 ja Jukurit putosivat II-divisioonaan. == Lähteet == Luokka:Jääkiekon I-divisioona Luokka:Vuoden 1979 jääkiekko Luokka:Vuoden 1980 jääkiekko
Jääkiekon I-divisioona 1980–1981

Kaudella 1980–1981 Jääkiekon I-divisioona pelattiin kymmenen joukkueen nelinkertaisena sarjana. Sarjan kaksi parasta etenivät SM-karsintaan kahden SM-liigan heikoimman joukkueen kanssa ja kaksi heikointa joukkuetta joutuivat karsimaan sarjapaikastaan II-divisioonan parhaiden kanssa. == Sarjataulukko == Kaksi parasta SM-liigakarsintaan, kaksi heikointa I-divisioonakarsintaan. === Liigakarsinta === Jokerit ja Lukko säilyivät SM-liigassa. === I-divisioonakarsinta === JoKP ja Valtit säilyivät I-divisioonassa. == Lähteet == Luokka:Jääkiekon I-divisioona Luokka:Vuoden 1980 jääkiekko Luokka:Vuoden 1981 jääkiekko
Kanaliemi

Kanaliemi on keitinliemi, johon on käytetty broilerin paloja ja mahdollisesti myös nahkaa ja luita. Yhden broilerin jäänteistä tehtävään liemeen sopiva vesimäärä on 1,5-2 l. Kanaliemeen sopivat esimerkiksi porkkana ja juuriselleri ja mausteeksi laakerinlehti, pippurit, rosmariini, timjami, sipuli ja valkosipuli. Liemi sopii nuudeli- ja kanakeittoon raaka-aineeksi. Kaupoista löytyy kanaliemiin sopivia kanaliemikuutioita ja -fondeja. Aasialaisissa ruoissa käytetään joskus mausteista kanalientä, johon on käytetty paljon valkosipulia ja myös hieman sinapinsiemeniä. == Lähteeet == Luokka:Ruoka- ainekset
MDR-tuberkuloosi

MDR-tuberkuloosi (MDR-TB) (engl. multidrug resistant tuberculosis) on lääkkeille vastustuskykinen tuberkuloosi. Tautimuodossa tehokkaimpia antibiootteja, rifampisiinia ja isoniatsidia ei voida käytää, koska se on vastustuskykyinen näille lääkkeille. Jos tautimuoto on vastuskykyinen myös fluorokinoloneille, on kyseessä pre-XDR-tuberkuloosi. XDR (engl. extensively drug resistant) on kyseessä, jos tuberkuloosi on vastuskykyinen edellä mainittujen lääkkeiden lisäksi myös bedakiliinille ja / tai linetsolidille. Tartunta voi saadaa ilmateitse henkilöltä, joka sairastaa lääkkeille vastustuskykyistä tuberkuloosia. Tuberkuloosi voi myös kehittää lääkkeille vastustuskyvyn, jos lääkkeiden ottamisesta säännöllisesti ei huolehdita. MDR- tuberkuloosia on eri puolilla maapalloa, puolet MDR-tuberlukoosia sairastaavista asuu Intian, Kiinan ja Venäjän federaation alueella. Suomessa MDR-tuberkuloosia löydetään vain muutamilta henkilöiltä vuosittain. Suomessa pre-XDR- ja XDR-tuberkuloosia on todettu vain yksittäisiä tapauksia 2010- ja 2020-luvulla. Tartuttavaa MDR-tuberkuloosia sairastavaa hoidetaan alipaineistetussa ilmaeristystilassa niin kauan, että värjäystulokset ovat negatiiviset kahdessa kolmena peräkkäisenä päivänä kerätyssä yskössarjassa. Jos lääkkeiden tehosta ei ole varmuutta tai hoito on muuten haastellista, eristystä voidaan joutua jatkamaan, kunnes viljelytulokset ovat negatiiviset. Hoidon alussa potilas on pitkään tartuttava, mikä pidenää sairaalassa toteutettavan eristyshoidon tarvetta. MDR-tuberkuloosia hoidetaan usean lääkkeen yhdistelmällä. Aluksi hoidossa käytetään 5–7 eri lääkettä. Hoidon tehotessa lääkemäärää voidaan vähentää 4–5:een. Lääkehoito voi aiheuttaa haittavaikutuksia, joista kerrotaan potilaalle. Vaikeiden haittavaikutusten kohdalla voidaan lääkitys joutua lopettamaan. Lääkehoito kestää kaksi vuotta. Lääkkeet annetaan potilaalle päivittäin ja niiden otto valvotaan. Lääkehoidossa korostuu tuen ja valvonnan tarve. Joskus tämä ei riitä ja silloin on turvauduttava kirurgiseen hoitoon. Kokemusta MDR-potilaiden leikkaushoidosta on vähän Suomessa ja tästä syystä näiden potilaiden leikkaushoito on järkevää keskittää. == Lähteet == Luokka:Bakteeritaudit Luokka:Harvinaissairaudet Luokka:Hengityselinten sairaudet
Comapedrosan laaksojen luonnonpuisto

Comapedrosan laaksojen luonnonpuisto () on Andorran luoteisosissa La Massanan kunnassa sijaitseva luonnonpuisto. Sen patikkareiteille pääsee Arinsalin kylästä. Luonnonpuisto on nimetty sen alueella sijaitsevan Andorran korkeimman kohdan Coma Pedrosan (2 942 m) mukaan.Valls del Comapedrosa Nature Park Visit Andorra, viitattu 26.5.2024 Comapedrosan laaksojen luonnonpuiston suojellun alueen pinta-ala on 15,42 neliökilometriä. Sen maisemia hallitsevat korkeat vuoret, metsät, järvet ja vesiputoukset. Comapedrosan laaksojen luonnonpuisto muodostaa osan Kolmen valtakunnan Pyreneiden-puistosta. Comapedrosan laaksojen luonnonpuistossa on muun muassa lähes 1 900 metrin korkeudessa sijaitseva Roc de la Sabina -näköalapaikka. Luonnonpuiston alueella esiintyy muun muassa Iberolacerta aurelioi -liskoja, pyreneidenvesiliskoja ja saukkoja.Parque Natural Comunal de los Valles del Comapedrosa Ramsar Sites Information Service, viitattu 26.5.2024 == Lähteet == == Aiheesta muualla == * Viralliset sivut , , , Luokka:Andorran maantiede Luokka:Luonnonpuistot
Väinö Lindgrén

Väinö Brynolf Lindgrén (4. kesäkuuta 1889 Tampere – 28. marraskuuta 1954 Helsinki) oli suomalainen insinööri ja yritysjohtaja.Ins. Väinö Lindgren 50-vuotias, Helsingin Sanomat, 04.06.1939, nro 147, s. 12, Kansalliskirjaston digitaaliset aineistot. Viitattu 26.05.2024Ylioppilasmatrikkeli 1905-1907, matrikkelinumero 31125 Väinö Lindgrénin vanhemmat olivat insinööri Kaarlo Brynolf Lindgrén ja opettaja Anna Karolina Miettinen. Hän pääsi ylioppilaaksi Tampereen yhteiskoulusta 1907 ja valmistui diplomi-insinööriksi Teknillisestä korkeakoulusta 1913. Lindgrén oli 1910–1912 Teknillisen korkeakoulun deskriptiivisen geometrian apulaisopettajana. Opiskeluaikanaan hän oli työskennellyt teollisuuslaitoksissa Tampereella. Lindgrén oli sähköinsinöörinä ensin kotimaassa ja sitten Riiassa ja Kärkevissä sekä 1917–1918 Helsingin kaupungin sähkölaitoksen käyttöinsinöörinä. Vuonna 1919 hän siirtyi Voima- ja polttoainetaloudellisen yhdistyksen Ekonon sähköosaston johtajaksi ja 1919–1927 hän toimi A. Ahlström Oy:n Varkauden tehtailla käyttöinsinöörinä, puuhiomon teknillisenä johtajana, yli-insinöörinä ja toimitusjohtajan apulaisena. Hän oli Ab Svartå Bruk Oy:n toimitusjohtajana 1928–1939 ja Oy Algol Ab:n toisena johtajana vuodesta 1939 ja toimitusjohtajana 1944–1947. Väinö Lindgrén oli naimisissa 1922–1931 pianisti Asta Carlsonin (k. 1931) kanssa ja vuodesta 1943 taidemaalari Torborg Kramerin (1903–1984) kanssa.Suomalaisen kuvataiteen bibliografia : Kramer-Lindgren, Torborg s. 1903 - k. 1984 == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Vuonna 1889 syntyneet Luokka:Vuonna 1954 kuolleet
Horsy Dream

Horsy Dream (s. 23. huhtikuuta 2024) on ranskalainen lämminveriravuri. ==Aiheesta muualla== * http://www.sukuposti.net/hevoset/horsy-dream/2411968 ==Lähteet== Luokka:Ranskalaiset ravurit
George William Foote

George William Foote (11. tammikuuta 1850 Plymouth – 17. lokakuuta 1915 Lontoo) oli englantilainen sekularisti, vapaa-ajattelija ja toimittaja. Foote oli Charles Bradlaugh’n perustaman National Secular Societyn jäsen. Foote perusti The Freethinker -sanomalehden, jonka ensimmäinen numero ilmestyi vuonna 1881. Foote kirjoitti lehden vastustavan taikauskoa yleisesti ja kristillistä taikauskoa erityisesti. Lehti käytti aseinaan parodiaa ja satiiria, ja lehden julkaisemat pilakuvat johtivat oikeudenkäyntiin jumalanpilkasta vuonna 1882. Oikeudessa Foote puolusti itse itseään. Foote tuomittiin vuodeksi vankeuteen ja pakkotyöhön, mutta hänestä tuli kansallinen kuuluisuus. Vankilasta päästyään hän sai sankarin vastaanoton. Foote seurasi Bradlaugh’ta National Secular Societyn puheenjohtajana vuonna 1890. Thomas Henry Huxleyn edustamasta agnostisismista Foote sanoi, että agnostikko on ”ateisti silinterihatussa”. Footen terveys heikkeni vuonna 1913 ja The Freethinkerin päätoimittajaksi tuli käytännössä Chapman Cohen. Foote kuoli 17. lokakuuta 1915. == Teokset == * * * * * == Lähteet == == Aiheesta muualla == Luokka:Vuonna 1850 syntyneet Luokka:Vuonna 1915 kuolleet Luokka:Ateismiaktivistit Luokka:Englantilaiset toimittajat Luokka:Uskontokriitikot
Skarnes

Skarnes on taajama Sør-Odalin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 2,4 neliökilometriä ja asukasluku 2 695 vuonna 2023. ==Kuvia== Skarnes High School.jpg|Skarnesin lukio ==Tunnettuja henkilöitä== * Øystein Sunde (s. 1947), muusikko ==Lähteet== Luokka:Sør-Odal Luokka:Norjan taajamat
Sander (taajama)

Sander on taajama Sør-Odalin kunnassa Innlandetin läänissä Norjassa. Taajaman pinta-ala on 0,27 neliökilometriä ja asukasluku 281 vuonna 2023. ==Lähteet== Luokka:Sør-Odal Luokka:Norjan taajamat
Disenå

Disenå on taajama Sør-Odalin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 256 vuonna 2023. ==Kuvia== Kraft Maarud.jpg|Maarud-elintarvikekonsernin tehdas, jossa valmistetaan muun muassa perunalastuja. ==Lähteet== Luokka:Sør-Odal Luokka:Norjan taajamat
Ullernin kirkko (Sør-Odal)

Ullernin kirkko () on Sør-Odalin kunnassa Innlandetin läänissä Norjassa sijaitseva tiilinen pitkäkirkko vuodelta 1869. ==Lähteet== ==Aiheesta muualla== Luokka:Norjan kivikirkot Luokka:Sør-Odal
Oppstadin kirkko

Oppstadin kirkko () on Sør-Odalin kunnassa Innlandetin läänissä Norjassa sijaitseva puinen ristikirkko vuodelta 1728. ==Lähteet== ==Aiheesta muualla== Luokka:Norjan puukirkot Luokka:Sør-Odal
Strømin kirkko

Strømin kirkko () on Sør-Odalin kunnassa Innlandetin läänissä Norjassa sijaitseva tiilinen ristikirkko vuodelta 1857. ==Lähteet== ==Aiheesta muualla== Luokka:Norjan kivikirkot Luokka:Sør-Odal
Nureddin al-Atassi

Nureddin al-Atassi (; 1929–1992) oli syyrialainen poliiitikko ja Syyrian presidentti 1966–1970. Al-Atasi kouluttautui lääkäriksi ja liittyi Baath- puolueeseen nuorena miehenä. Sen jälkeen kun puolue nousi valtaan vuonna 1963, hän oli ministeri useita kertoja ja lopulta presidentti, kunnes Hafiz al-Assad syrjäytti hänet vuonna 1970. == Lähteet == Luokka:Syyrian presidentit Luokka:Vuonna 1929 syntyneet Luokka:Vuonna 1992 kuolleet
Joseph Grimeland

Joseph Grimeland (2. tammikuuta 1916 Kristiania – 10. lokakuuta 2002 Tanska) oli norjalainen kuvanveistäjä. Hän opiskeli Norjan valtion taideakatemiassa Wilhelm Rasmussenin johdolla. Grimeland teki muun muassa useita sotamuistomerkkejä sekä merkkihenkilöien patsaita. ==Teoksia== Oslo Rathaus 10.JPG|Grimelandin veistos Oslopiken Oslon kaupungintalon seinässä. Plass ved gatekrysset Hegdehaugsveien Oscars gate med skulptur av Bokken Lasson og den funksjonalistiske bygningen Oscars gate 19.jpg|Bokken Lassonia esittävä patsas Oslossa. ==Lähteet== ==Aiheesta muualla== Luokka:Norjalaiset kuvanveistäjät Luokka:Vuonna 1916 syntyneet Luokka:Vuonna 2002 kuolleet
Ayris

Ayris on englantilainen sukunimi. Sukunimi kuuluu muun muassa seuraaville henkilöille: *Cyril Ayris (s. 1935), australialainen kirjailija *Johnny Ayris (s. 1953), englantilainen jalkapalloilija *Renae Ayris (s. 1990), australialainen tanssija, malli ja Miss Universe Australia 2012.
Helsinki-seura

Helsinki-seura on vuonna 1934 perustettu helsinkiläinen kotiseutuyhdistys. Helsinki-Seura levittää tietämystä Helsingistä ja vaalii Helsingin kaupunkikulttuuria pääasiassa vierailuiden, luento- ja keskustelutilaisuuksien ja julkaisujen avulla. Nykyisin Helsinki-Seuraan kuuluu noin 420 jäsentä. == Aiheesta muualla == * Kotisivut Luokka:Helsinkiläiset järjestöt
Aire-la-Ville

Aire-la-Ville on kunta Lounais-Sveitsissä Geneven kantonissa. Vuoden 2022 lopussa kunnassa oli 1 145 asukasta. == Lähteet == ==Aiheesta muualla== Luokka:Geneven kantonin kunnat
Anières

Anières on kunta Lounais-Sveitsissä Geneven kantonissa. Vuoden 2022 lopussa kunnassa oli 2 417 asukasta. == Lähteet == ==Aiheesta muualla== Luokka:Geneven kantonin kunnat
Avully

Avully on kunta Lounais-Sveitsissä Geneven kantonissa. Vuoden 2022 lopussa kunnassa oli 1 708 asukasta. == Lähteet == ==Aiheesta muualla== Luokka:Geneven kantonin kunnat
Avusy

Avusy on kunta Lounais-Sveitsissä Geneven kantonissa. Vuoden 2022 lopussa kunnassa oli 1 377 asukasta. == Lähteet == ==Aiheesta muualla== Luokka:Geneven kantonin kunnat
Bardonnex

Bardonnex on kunta Lounais-Sveitsissä Geneven kantonissa. Vuoden 2022 lopussa kunnassa oli 2 531 asukasta. == Lähteet == ==Aiheesta muualla== Luokka:Geneven kantonin kunnat
Cartigny

Cartigny on kunta Lounais-Sveitsissä Geneven kantonissa. Vuoden 2022 lopussa kunnassa oli 1 021 asukasta. == Lähteet == ==Aiheesta muualla== Luokka:Geneven kantonin kunnat
Chancy

Chancy on kunta Lounais-Sveitsissä Geneven kantonissa. Vuoden 2022 lopussa kunnassa oli 1 671 asukasta. == Lähteet == ==Aiheesta muualla== Luokka:Geneven kantonin kunnat
Chêne-Bourg

Chêne-Bourg on kunta Lounais-Sveitsissä Geneven kantonissa. Vuoden 2022 lopussa kunnassa oli 8 836 asukasta. == Lähteet == ==Aiheesta muualla== Luokka:Geneven kantonin kunnat
Choulex

Choulex on kunta Lounais-Sveitsissä Geneven kantonissa. Vuoden 2022 lopussa kunnassa oli 1 222 asukasta. == Lähteet == ==Aiheesta muualla== Luokka:Geneven kantonin kunnat
Collex-Bossy

Collex-Bossy on kunta Lounais-Sveitsissä Geneven kantonissa. Vuoden 2022 lopussa kunnassa oli 1 727 asukasta. == Lähteet == ==Aiheesta muualla== Luokka:Geneven kantonin kunnat
Collonge-Bellerive

Collonge-Bellerive on kunta Lounais-Sveitsissä Geneven kantonissa. Vuoden 2022 lopussa kunnassa oli 8 496 asukasta. == Lähteet == ==Aiheesta muualla== Luokka:Geneven kantonin kunnat
Katumus juutalaisuudessa

Katumus juutalaisuudessa tarkoittaa syntien sovittamista ja anteeksi saamista juutalaisuuden mukaan. Juutalaiseen oppiin kuuluu katumus, rukous ja hyväntekeväisyys. Olennainen osa katumusta on vilpitön muutos ajattelussa, syntien tunnustaminen Jumalalle ja anteeksi pyytäminen niiltä ihmisiltä, joita kohtaan on toiminut väärin. Jos mahdollista, vahinko täytyy myös korvata, esimerkiksi palauttamalla varastettu omaisuus. Syntiä pidetään eksymisenä oikealta tieltä, ja katumuksen avulla ihminen palaa takaisin alkuperäiseen tilaan. Katumusta kutsutaan siksi nimellä teshuva eli takaisin palaaminen. == Lähteet == Luokka:Juutalainen laki
Bryan White

Bryan White (s. 17. helmikuuta 1974) on yhdysvaltalainen laulaja ja lauluntekijä. Whiten vanhemmat olivat paikallisia ammattimuusikoita, isä lauloi countrya ja äiti rock & rollia. Hänen isänsä opetti hänet soittamaan rumpuja 5-vuotiaana, ja teini-ikäisenä hän soitti rumpuja vanhempiensa yhtyeissä. Hän opetteli myöhemmin kitaransoiton. High schoolin jälkeen hän lähti Nashvilleen, jossa perhetuttu Billy Joe Walker Jr. auttoi häntä kehittämään toimintaansa ja auttoi saamaan työpaikan demolaulajana. Walker ja tuottaja Kyle Lehning, joka oli työskennellyt aiemmin Randy Travisin ja Dan Sealsin kanssa, tuottivat yhteistyössä Whiten platinalevyn myyntirajan ylittäneen esikoisalbumin Bryan White (1994). Billboardin Hot Country Singles & Tracks (Hot Country Songs) -listalle pääsivät kappaleet ”Eugene You Genius”, ”Look at Me Now”, ”Someone Else's Star” ja ”Rebecca Lynn”, joista kaksi jälkimmäistä sijoittuivat listan kärkeen. Toinen albumi Between Now and Forever (1996) myi myös platinaa ja sitä seurannut The Right Place (1997) kultaa. Viiden parhaan joukkoon sijoittuivat kappaleet ”So Much for Pretending”, ”I'm Not Supposed to Love You Anymore” ja ”Sittin’ on Go”. White vieraili Shania Twainin kappaleella ”From This Moment On”. Whiten esittämästä kappaleesta ”God Gave Me You” (1999) tuli megahitti Filippiineillä vuonna 2015 sen jälkeen kun Alden Richards ja Maine Mendoza ottivat sen tunnussävelekseen Eat Bulaga! -televisio-ohjelmassa. ==Diskografia (valikoima)== * Bryan White (1994) * Between Now and Forever (1996) * The Right Place (1997) * How Lucky I Am (1999) * Dreaming of Christmas (EP, 1999) * Dustbowl Dreams (2009) * Greatest Hits (kokoelma, 2000) * Rebecca Lynn & Other Hits (kokoelma, 2006) * Shine (EP, 2014) == Lähteet == * Discogs Bryan White === Viitteet === Luokka:Yhdysvaltalaiset laulaja-lauluntekijät Luokka:Yhdysvaltalaiset countrymuusikot Luokka:Vuonna 1974 syntyneet Luokka:Elävät henkilöt
Luckiefun’s

Luckiefun’s Sushibuffet (vuoteen 2015 asti Restaurant Hong Fu) on suomalainen sushiin ja kiinalaiseen ruokaan erikoistunut buffetravintola. Yrityksen perustivat vuonna 1996 Luckie Baon vanhemmat nimellä Restaurant Hong Fu. Ensimmäinen ravintola sijaitsi Helsingin Sörnäisissä. Nimenmuutos Luckiefun’siksi osui juuri sopivaan kohtaan silloin, kun sushin suosio Suomessa nousi räjähdysmäisesti. Sukupolvenvaihdos tapahtui vuonna 2015, jolloin yrityksen nykyinen johtohahmo ja luotsaaja Luckie Bao astui johtotehtäviin. Yritys on jatkanut kasvua ja avaa aktiivisesti uusia ravintoloita. == Tarjonta == Ravintola on erikoistunut sushiin, mutta tarjoaa myös kiinalaista ruokaa sekä esimerkiksi ranskalaisia perunoita ja sipulirenkaita. Sushitarjontaan kuuluu perinteisen nigirin lisäksi kasvissusheja ja yhtiö pyrkii hyödyntämään kotimaisia raaka-aineita. Erilaisia susheja ravintolalla on 40 (tilanne 2025). Kiinalaisen ruoan valikoimaan kuuluu esimerkiksi nuudeleita, paistettua ja friteerattua kanaa, kevätkääryleitä ja hapanimeläkastiketta. Valikoimaan kuuluu myös neljä eri vokkiannosta: kana-, nauta-, possu-, ja tofuwokki. == Ravintolat == *Espoo – Leppävaara, Iso Omena *Helsinki – Hertsi, Itis, Tripla, Redi, Columbus, Kamppi, Lauttasaari, Kaivokatu, Lönnrotinkatu *Oulu – Ideapark Oulu, Kirkkokatu *Tampere – Koskikeskus, Hämeenkatu *Turku – Skanssi, Wiklund *Joensuu – Koskikatu *Jyväskylä – Asemakatu *Kerava – Karuselli *Kuopio – Matkus *Lahti – Karisma *Lappeenranta – IsoKristiina *Mikkeli – Hallituskatu *Rovaniemi – Rinteenkulma *Salo – Vilhonkatu *Seinäjoki – Ideapark Seinäjoki *Vantaa – Kivistö Lähde: == Sisaryhtiöt == Emoyhtiö Luckiefun Suomi Oy:hyn kuuluu lukuisia muita tytäryhtiöitä: *Qitea (kuplateemerkki) *Crazybing (kiinalainen katuruoka) *Sizzle Station (korealais-japanilainen ruoka) *Burger Dojo (aasialainen burgeriravintola) Lähde: == Lähteet == Luokka:Suomalaiset ravintolaketjut Luokka:Helsinkiläiset yritykset
Kušuhum

Kušuhum (), vuoteen 1780 saakka Kušuhumivka (), sitten vuoteen 1920 asti Velyka Katerynivka(); on kylä ja entinen kaupunkityyppinen taajama Ukrainan Zaporižžjan alueen Zaporižžjan piirissä. Kylä sijaitsee Dnepriin padotun Kah’ovkan tekojärven koillisrannalla, 10 kilometriä aluekeskus Zaporižžjasta etelään. Paikkakunnalla on rautatieasema. Eurooppatie kulkee muutamia kimometrejä kylän itäpuolelta. Ennen Venäjän hyökkäyssotaa (2022–) väkiluvuksi arvioitiin 7 796 (1.1.2022). Vuoden 2001 väestönlaskennassa taajamassa oli 7 764, jotka olivat etnisesti pääosin ukrainalaisia. Vuonna 1989 taajamaan kirjattiin 8 758 asukasta. ==Historia== Seudulta on löydetty arkeologista aineistoa ajalta 4000 eaa. Paikkakunnan asutus perustettiin vuonna 1770 Zaporižžjan kasakoiden slobodaksi. Kaupunkityyppisen taajaman asema sillä oli vuosina 1938-2024. Ukraina lakkautti tammikuussa 2024 kaupunkityyppisiset taajamat osana Neuvostoliittoon liittyvistä käsitteistä luopumista. Heinäkuun 2020 aluehallinnollisen uudistuksen jälkeen ja jo sitä ennen Kušuhum on ollut osa Zaporižžjan piiriä. Venäjän hyökkäyssodan (2022-) aikana maahantunkeutuja on iskenyt Kušuhumiin muun muassa ohjuksilla. ==Lähteet== ==Aiheesta muualla== Luokka:Ukrainan kaupunkityyppiset taajamat Luokka:Zaporižžjan alue
Kun länsi oli nuori

Kun länsi oli nuori (Centennial) on yhdysvaltalainen NBC-kanavalla 1978–1979 esitetty 12-osainen televisiosarja, joka perustuu kirjailija James A. Michenerin samannimiseen romaaniin. Kun länsi oli nuoren juoni ulottuu 1700-luvun lopusta 1970-luvulle. Kertomus alkaa 1700-luvun puolivälistä, kun arapahot kohtasivat ensimmäistä kertaa valkoihoiset turkismetsästäjät. Sarja kuvaa Yhdysvaltojen historiaa kuvitteellisen Centennial-kaupungin perustamisen ja kehityksen kautta Coloradossa – ensimmäisistä turkismetsästäjistä ja kullankaivajista intiaanisotiin, karjatilakonflikteihin, meksikolaisten maahanmuuttoon ja nykyaikaisiin ympäristönsuojelutoimiin. MTV esitti sarjaa Suomessa 1980–1981. ==Rooleissa (osittainen)== ==Lähteet== Luokka:1970-luvun televisiosarjat Luokka:MTV:n televisio-ohjelmat Luokka:Yhdysvaltalaiset minisarjat Luokka:NBC:n televisio-ohjelmat
Sotilasarvot Venäjän asevoimissa

Venäjän asevoimissa sotilasarvot jaetaan upseereihin ja muihin. Tunnuksia uudistettiin viimeksi vuonna 2020. == Upseerit == Sotilasarvo (venäjäksi) Маршал Maršal Генерал армии General armii Генерал-полковник General-polkovnik Генерал-лейтенант General-leitenant Генерал-майор General-major Полковник Polkovnik Подполковник Podpolkovnik Майор Major Kапитан Kapitan Старший лейтенант Starši leitenant Лейтенант Leitenant Mладший лейтенант Mladši leitenant Курсант Kursant Suomeksi Marsalkka Armeijakenraali Kenraalieversti Kenraaliluutnantti Kenraalimajuri Eversti Everstiluutnantti Majuri Kapteeni Yliluutnantti Luutnantti Aliluutnantti Kokelas Armeija Ilmavoimat – Sotilasarvo (venäjäksi) – Адмирал флота Admiral flota Адмирал Admiral Вице- адмирал Vitse-admiral Контр-адмирал Kontr-admiral Капитан 1-го ранга Kapitan 1-go ranga Капитан 2-го ранга Kapitan 2-go ranga Капитан 3-го ранга Kapitan 3-go ranga Капитан-лейтенант Kapitan-leitenant Старший лейтенант Starši leitenant Лейтенант Leitenant Mладший лейтенант Mladši leitenant Курсант Kursant Suomeksi – Laivastoamiraali Amiraali Vara-amiraali Kontra-amiraali 1. luokan kapteeni 2. luokan kapteeni 3. luokan kapteeni Kapteeniluutnantti Yliluutnantti Luutnantti Aliluutnantti Kokelas Laivasto – – Lähde: == Muut == Sotilasarvo (venäjäksi) Старший прапорщик Starši praporštšik Прапорщик Praporštšik Старшина Staršina Старший сержант Starši seržant Сержант Seržant Младший сержант Mladši seržant Ефрейтор Jefreitor Рядовой Rjadovoi Suomeksi Ylivääpeli Vääpeli Kersanttimajuri Ylikersantti Kersantti Alikersantti Korpraali Sotamies Armeija Ilmavoimat Sotilasarvo (venäjäksi) Старший мичман Starši mitšman Мичман Mitšman Главный корабельный старшина Glavnyi korabelnyi staršina Главный старшина Glavnyi staršina Старшина 1 статьи Staršina 1 statji Старшина 2 статьи Staršina 2 statji Старший матрос Starši matros Матрос Matros Suomeksi Ylipursimies Pursimies Pääpursikersantti Pääkersantti 1. asteen kersantti 2. asteen kersantti Ylimatruusi Matruusi Laivasto Lähde: == Lähteet == Venäjän asevoimissa Luokka:Venäjän asevoimat